b'\n_START_ARTICLE_\nFame (popduo)\n_START_SECTION_\nMelodifestivalen\n_START_PARAGRAPH_\nI 2003 stilte Fame opp i svenske Melodifestivalen med sangen \xc2\xabGive Me Your Love\xc2\xbb og vant en klar seier foran artister som Jan Johansen, Jill Johnson, Alcazar og Afro-Dite. Takket v\xc3\xa6re seieren fikk Fame representere Sverige i Eurovision Song Contest 2003 i Latvia. Der endte de til slutt p\xc3\xa5 en femteplass._NEWLINE_Etter den europeiske finalen fikk Fame oppmerksomhet i Norge, takket v\xc3\xa6re NRKs mange\xc3\xa5rige kommentator, Jostein Pedersen. P\xc3\xa5 direkten under finalen sa Pedersen at Fame hadde \xc2\xabmindre utstr\xc3\xa5ling enn bokhyllen Ivar fra IKEA\xc2\xbb. Kommentaren vekket irritasjon i Sverige og endte med at EBU foretok en granskning av Pedersens kommentarer, uten at det ble noen konsekvenser i ettertid. _NEWLINE_I 2004 deltok duoen p\xc3\xa5 nytt i Melodifestivalen og kom p\xc3\xa5 sjetteplass med sangen \xc2\xabVindarna v\xc3\xa4nder oss\xc2\xbb.'